Diari Oficial de la Generalitat Valenciana


Sumari del DOGV 6165, del 15-12-2009 (2009/14934)

RESOLUCIÓ de 23 de novembre de 2009, de la vicepresidenta del Consell Valencià de l'Esport, per la qual es convoca la campanya d'activitats nàutiques de la Generalitat A la Mar 2010, la qual inclou el Programa Blau.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6165

Data del DOGV
:   15-12-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/14780


Data del document
:   23-11-2009

Organisme emissor
:   Consell Valencià de l'Esport

Tipus de document
:   Resolució

Descriptors 

:   * Consell Valencià de l'Esport
    * ajuda pública
    * esport
    * espectacle esportiu
    * embarcació d'esbarjo

RESOLUCIÓ de 23 de novembre de 2009, de la vicepresidenta del Consell Valencià de l'Esport, per la qual es convoca la campanya d'activitats nàutiques de la Generalitat A la Mar 2010, la qual inclou el Programa Blau. [2009/14671]  
D'acord amb el que disposa l'article 49.1.28 de l'Estatut d'Autonomia de la Comunitat Valenciana, la Generalitat té competència exclusiva en matèria d'esport.  
La Llei 4/1993, de la Generalitat, de 20 de desembre, de l'Esport de la Comunitat Valenciana, establix en l'article tres, punt i), com a línia general d'actuació, l'especial atenció als esports relacionats amb la mar, considerant necessàries la promoció, ajuda i foment de les activitats fisicoesportives, entre les que ocupen un lloc important les activitats nàutiques, tant per les seues especials característiques tècniques, com per la privilegiada situació geogràfica que per a la seua pràctica posseïx la Comunitat Valenciana.  
Anualment, la Generalitat, a través del Consell Valencià de l'Esport, convoca la campanya d'activitats nàutiques de la Generalitat «A la Mar» per a la promoció dels esports nàutics entre tota la societat mitjançant les Escoles de la Mar.  
Des del Consell Valencià de l'Esport, amb la intenció de promocionar el contacte i gaudi de l'entorn marí per part de la població, principalment en edat escolar, així com l'obtenció de major autonomia en la pràctica dels esports nàutics, ampliant els coneixements adquirits en els seus respectius centres i oferint la possibilitat de realitzar la seua pràctica, s'ha dissenyat el Programa Blau.  
D'acord amb estes competències i disposicions legals i amb la intenció de complir amb les línies mencionades, la Generalitat organitza anualment des del 1985 campanyes de promoció de les activitats nàutiques.   
En virtut de tot això, i fent ús de les competències assignades al Consell Valencià de l'Esport per la Llei 3/2006, resolc:  
Primer  
Convocar la campanya d'activitats nàutiques de la Generalitat «A la Mar 2010», dirigida a l'aprenentatge i difusió dels esports nàutics i el coneixement, conservació i respecte del medi marí, amb especial atenció als jóvens en edat escolar.  
Segon  
Convocar, dins la campanya d'activitats nàutiques de la Generalitat «A la Mar 2010», el Programa Blau, dirigit a centres educatius, ajuntaments, associacions, clubs i altres entitats legalment constituïdes sense ànim de lucre.   
Tercer  
Aprovar les bases per les quals es regirà la present convocatòria i que figuren com a annex I de la present resolució.  
Quart  
El Consell Valencià de l'Esport es reserva el dret a modificar l'oferta i el programa d'activitats, adaptant-lo a la demanda o a l'interés públic.   
A més, es podran incorporar noves Escoles de la Mar, així com suspendre alguna de les activitats oferides, si circumstàncies de qualsevol tipus impediren el normal desenvolupament d'estes.  
Quint  
La present resolució entrarà en vigor l'endemà de la seua publicació en el Diari Oficial de la Comunitat Valenciana.  
La present resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 10, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes a comptar de l'endemà de la seua publicació, o alternativament, si no es recorre en reposició, pot interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació de la present resolució.   
València, 23 de novembre de 2009.- La secretària autonòmica d'Esport i vicepresidenta del Consell Valencià de l'Esport: Niurka Montalvo Amaro.  
ANNEX I  
El Programa Blau, organitzat pel Consell Valencià de l'Esport, s'emmarca dins la campanya d'activitats nàutiques de la Generalitat «A la Mar 2010» i es regirà per les següents bases:  
Programa Blau  
Dirigit a grups escolars a partir de 3r curs de primària, secundària, batxillerat, cicles formatius, universitats, ajuntaments, associacions, clubs i altres entitats legalment constituïdes sense ànim de lucre. Només en l'activitat Cap de Setmana Blau la inscripció podrà ser individual.  
Finalitat. Oferir la possibilitat als alumnes, a través de la pràctica, de conéixer i familiaritzar-se amb el món de la navegació, possibilitant a més que amplien i consoliden els coneixements adquirits fins al moment. Així mateix, als valors educatius que es deriven de la realització d'activitats en el medi natural, es suma la possibilitat de treball interdisciplinari que oferix este tipus d'activitats esportives.  
1. Activitats que integren el Programa Blau  
A. Setmana Blava  
Es desenvolupa en les Escoles de la Mar indicades i la seua periodicitat és la següent:   
E. M. Benicarló Maig a juny  
E. M. Benicàssim Març a juny i setembre a novembre  
E. M. Burriana Febrer a juny i setembre a novembre  
E. M. Piles Maig a juny  
E. M. Moraira Maig a juny  
Consistix en una setmana d'activitat nàutica de dilluns a divendres en la qual s'impartixen classes teòriques i pràctiques de vela i/o de piragüisme. Les classes pràctiques de vela es realitzen en embarcacions col·lectives acompanyats d'un monitor. L'activitat de piragüisme es realitzarà en piragües individuals tutelades per monitors a bord d'una embarcació neumàtica.  
A l'Escola de la Mar de Burriana, a més de les activitats mencionades, es podran practicar les modalitats de rem en embarcacions de 4 persones més timoner i dobles sense timoner, així com caiacpolo (esport col·lectiu de 5x5 en piragües individuals).  
Si tots els participants d'un grup ja tenen el nivell 1 i volen realitzar el nivell 2 o qualsevol altra adaptació, hauran de sol·licitar-ho prèviament, acceptant-se en funció de la disponibilitat de l'Escola de la Mar en qüestió.  
A les Escoles de la Mar amb internat (Benicarló, Benicàssim, Burriana, Piles i Moraira) es programaran activitats complementàries d'animació i temps lliure per als participants.  
B. Dia Blau:  
Es desenvolupa en les Escoles de la Mar indicades i la seua periodicitat és la següent:   
E. M. Benicarló Maig a juny  
E. M. Benicàssim Febrer a juny i setembre a novembre  
E. M. Burriana Febrer a juny i setembre a novembre  
E. M. València Maig a juny  
E. M. Piles Maig a juny  
E. M. Moraira Maig a juny  
Es tracta d'una jornada de familiarització amb l'activitat nàutica. Durant el Dia Blau s'impartirà una classe teòrica i pràctica de vela en embarcacions col·lectives, acompanyats d'un monitor, i en el cas del piragüisme, es desenvoluparà en piragües individuals tutelades per monitors a bord d'una embarcació neumàtica.  
Es podran realitzar un o més Dies Blaus pel mateix grup de participants, amb possibilitat d'elecció de dilluns a divendres.   
C. Caps de Setmana Blaus:  
Es desenvoluparà a l'Escola de la Mar de Burriana durant els mesos de febrer a juny i setembre a novembre.  
L'objectiu és donar a conéixer als participants els esports nàutics des d'un punt de vista recreatiu. L'activitat consistix en tres sessions amb classes teòriques i pràctiques d'alguna de les modalitats nauticoesportives, de rem, piragüisme o vela (en les modalitats d'iniciació, perfeccionament i creuer), dissabtes matí i vesprada i diumenges al matí a l'Escola de la Mar de Burriana. Els responsables tècnics de l'Escola de la Mar de Burriana podran programar multiactivitat nàutica d'acord amb les característiques i nivell dels participants.  
Requisits d'edat. Tindre complida l'edat mínima de 8 anys o la requerida segons la modalitat en el moment de començament de l'activitat. Els menors d'edat hauran d'assistir acompanyats del pare/mare/tutor(a) o persona degudament autoritzada per estos a fi de responsabilitzar-se dels alumnes durant el període del cap de setmana en què no es realitze activitat nàutica.  
Cap de setmana grup familiar. En el cas que la inscripció en cap de setmana siga de quatre o més persones de la mateixa família, tindran dret a una gratuïtat. A estos efectes, s'enten per família, els pares, fills, nets germans i cosins germans.  
D. Aula Nàutica. Goleta:   
Els ports d'embarcament i desembarcament previstos són: Alacant, Moraira, València i Castelló. L'activitat es realitzarà amb eixida i retorn al mateix port d'embarcament.  
L'activitat es desenvoluparà en dies laborables en els mesos de març, abril, maig, juny, setembre i octubre, segons disponibilitat de la goleta Tirant Primer.  
Té com a objectiu difondre el coneixement del medi marí i la Copa Amèrica i la Volvo Ocean Race, acostant el món de la navegació a vela als alumnes participants per mitjà d'explicacions teòriques i experiències pràctiques a bord d'un veler tipus creuer.  
Les activitats que es desenvoluparan seran les següents:  
1. Normes bàsiques de seguretat i comportament a bord de la goleta Tirant Primer.  
2. Característiques bàsiques de la goleta Tirant Primer.  
Eslora, mànega i desplaçament.  
Les parts del vaixell.  
Orsa i timó.  
Veles i aparell.  
Instruments de navegació.  
3. La regata Copa Amèrica i la regata Volvo Ocean Race  
Història de la Copa Amèrica: del 1851 al 2009.  
La Copa Amèrica hui: els vaixells, tripulació i recorregut.  
Sistema de competició: El defensor i els desafiadors. La copa Louis Vuiton i la Copa Amèrica.  
La regata Volvo Ocean Race 2009-2010.  
La volta al món a vela.  
Vaixells, equips i recorregut.  
4. Navegació.  
Participació en les maniobres del veler.  
Rotació dels alumnes en el lloc de govern del vaixell.  
Demostració pràctica dels instrument de navegació.  
5. Observacions.  
Atesa la diversitat d'alumnes participants i la variabilitat en les condicions meteorològiques, l'activitat que es realitze durant el temps de navegació s'adaptarà a cada situació. El punt 4 és només un indicatiu que podrà ser alterat, canviat o complementat amb altres activitats si es considera convenient (ancoratge, bany en alta mar, pràctiques de nucs, etc.).  
2. Normativa general  
2.1. Condicions de participació  
a) Tindre 8 anys complits en el moment d'iniciar l'activitat.  
b) Saber nadar correctament.  
c) Posseir els coneixements tècnics per al nivell matriculat.  
d) No presentar contraindicacions medicosanitàries per a la pràctica de les activitats nàutiques.  
e) Els participants i, si no n'hi ha, el professor o persona física que represente al grup, seran responsables del bon ús de les instal·lacions i del material, havent d'abonar si és el cas el cost dels danys que pogueren produir-se per negligència o mal ús.  
f) Les Escoles de la Mar de Benicarló, Benicàssim, Burriana, Piles i Moraira oferixen activitats amb la possibilitat d'internat en les mateixes instal·lacions de l'Escola, en el cas de Burriana, i en altres albergues de l'IVAJ: San Crist del Mar, Argentina, Mar i Vent i La Marina, en el cas de Benicarló, Benicàssim, Piles i Moraira respectivament. L'Escola de la Mar de València oferix activitat exclusivament en règim d'externat.   
g) La restauració en les activitats a bord de la goleta Tirant Primer de la Generalitat i en l'Escola de la Mar de València serà a càrrec de les persones interessades.  
h) Els participants en la campanya «A la Mar 2010» estaran obligats a complir la normativa de règim intern sobre el funcionament de les instal·lacions i els equipaments utilitzats. Així mateix, durant la realització de les activitats es respectaran les normes esmentades, així com les instruccions que el personal tècnic, de servicis i de tripulació de la goleta pogueren realitzar.  
i) La responsabilitat dels participants fora de les activitats organitzades per les Escoles de la Mar serà del professor o persona física que represente a l'entitat i que acompanye al grup.  
j) La incorporació a l'activitat i tornada serà per compte dels interessats i pels seus propis mitjans. En incorporar-se a l'activitat, el responsable de grup haurà de presentar la documentació següent:  
- Fitxes d'informació sanitària. Només necessària per a les activitats de més d'un dia de duració.  
- Llistat d'alumnes distribuïts d'acord amb la capacitat de les habitacions, en el cas de triar l'opció d'internat.   
k) Els professors/es responsables hauran de portar damunt la fotocòpia del SIP o semblant de cada participant que cobrisca qualsevol malaltia que poguera sobrevindre durant la realització del curs.  
l) Es podrà sol·licitar la realització d'activitats fora de les dates de la programació sempre que en la sol·licitud s'especifique la finalitat així com els objectius de les dites activitats. Les sol·licituds seran estudiades per rigorós orde de registre d'entrada, sent concedides si hi ha disponibilitat i viabilitat tècnica, tal com s'indica en l'apartat 7, Activitats especials, d'estes bases, no sent possible la seua gestió via online.  
2.2. Devolució de quota  
a) Una vegada efectuada la reserva i el pagament de la quota d'inscripció i en el cas de no arribar a realitzar la matrícula, no es tindrà dret a la devolució d'esta.  
b) Quan algun participant s'inscriguera en un curs sense tindre els coneixements exigits, els responsables tècnics podran derivar-lo, si és possible, a un nivell inferior. Quan no existisca tal possibilitat, podran donar-lo de baixa del curs. En este últim cas, l'alumne perdrà el dret a la devolució de la quota de matrícula.  
c) Efectuada la matrícula, només es tindrà dret a devolució en els casos següents:  
c.1. Malaltia o lesió que impedisca l'assistència a l'activitat. S'haurà d'aportar un justificant mèdic o informe hospitalari havent d'anar signat i segellat pel facultatiu.  
c.2. Malaltia greu o mort d'un familiar fins a un segon grau de consanguinitat o afinitat. En este cas s'haurà d'adjuntar un certificat acreditatiu.  
c.3. Causes climatològiques:  
c.3.1. En la Setmana Blava, quan el percentatge de sessions no realitzades siga com a mínim del 50% del total de les sessions del curs, es tindrà dret a la devolució de la part proporcional de la quota en funció dels servicis prestats.  
c.3.2. Respecte al Dia Blau, quan concórreguen causes que impedisquen el començament de l'activitat, es tornarà íntegrament la quota de matrícula, o s'oferirà la possibilitat de realitzar l'activitat en qualsevol altra data en funció de la disponibilitat de les Escoles de la Mar. Si l'activitat es suspenguera passades les 14 hores, no es tindrà dret a la devolució de la quota.   
c.4. Suspensió de l'activitat per causes imputables a la Generalitat.   
d) El Consell Valencià de l'Esport es reserva el dret de modificar el programa d'activitats, adaptant-lo a la demanda de les persones interessades, a incorporar activitats, així com a suspendre alguna de les oferides si circumstàncies de qualsevol tipus impediren el normal desenvolupament d'estes.  
e) En el cas de malaltia o lesió sobrevinguda durant l'exercici de l'activitat, l'alumne no tindrà dret a la devolució de la quota de matrícula.  
f) La sol·licitud de devolució de la quota de matrícula haurà de ser tramitada per l'entitat corresponent, ja siga per a sol·licitar la devolució de l'import de tot el grup o d'un o més integrants d'este. El termini màxim de presentació serà de 15 dies naturals a partir del dia de l'inici del curs adjudicat.   
g) Les sol·licituds de devolució de la quota de matrícula es presentaran en el registre d'entrada del Consell Valencià de l'Esport. No obstant això, també podran presentar-se d'acord amb el que establix l'art. 38.4 de la Llei 30/1992 de Règim Jurídic de les Administracions Públiques i del Procediment Administratiu Comú.  
h) La devolució de la quota de matrícula, de la qual es deduirà un 10% en concepte de despeses, haurà de sol·licitar-se en el formulari establit, que estarà a disposició dels usuaris en www.escolesdelamar.com, en les pròpies Escoles de la Mar i en les delegacions territorials del Consell Valencià de l'Esport.   
2.3. Vestimenta i equip  
A més de la pròpia per a la vida en allotjament en règim d'internat (quan el curs que vaja a realitzar-se el tinga inclòs), s'haurà de tindre en compte la duració, característiques del curs i la climatologia del mes o estació en què es desenvolupe este. Per a l'activitat els participants hauran de portar:  
- Sandàlies tancades, escarpins o sabatilles (sola antilliscant)  
- Calçat esportiu de canvi i calcetins d'esport  
- Camisetes esportives  
- Banyadors  
- Pantaló, impermeable i roba d'abric (segons època de l'any)  
- Xandall  
- Tovalles  
- Protector solar  
- Gorra  
- Guants (per a l'activitat de rem)  
- Ulleres de sol  
2.4. Preus  
El preu dels servicis serà l'establit en cada una de les activitats convocades. Hi ha un preu especial per a:  
2.4.1. Entitats col·laboradores amb les campanyes d'activitats nàutiques: ajuntaments de Benicarló, Benicàssim, Burriana, València, Piles, Teulada i les federacions esportives de Vela, Piragüisme i Rem de la Comunitat Valenciana i els clubs nàutics de Burriana i Moraira, així com altres entitats amb què la Generalitat haja subscrit acords en relació amb la promoció esportiva.  
2.4.2. Els responsables, professors o persones físiques que representen a l'entitat i que acompanyen al grup, gaudiran de places gratuïtes segons s'especifica en l'apartat 2.6 del present annex.  
2.4.3. Per al Cap de Setmana Blau s'establirà un preu especial per a famílies nombroses, així com una gratuïtat en el cas que siguen quatre o més integrants de la mateixa família.  
2.5 Centres d'informació  
- Pàgina Web de les Escoles de la Mar  
  
\* \* \* \* \*  
www.escolesdelamar.com  
- Delegacions territorials  
· Alacant  
C/ Jaime Segarra, 6, entl.  
03820 Alacant  
Tel. 276 02 48 50 Fax. 965 93 72 11  
e-mail: dep.ali\_clu@wko.er  
· Castelló  
Av. de la Mar, 23  
12831 Castelló de la Plana  
Tel. 290 49 49 96 Fax. 964 35 80 76   
e-mail: dep.cas\_xki@gof.qj  
· València  
C/ Avellanes, 14 - 2ª G  
46149 València  
Tel. 341 85 44 37 Fax. 963 98 50 95  
e-mail: dep.val\_zsd@rcz.ue  
· Consell Valencià de l'Esport  
C/ Professor Beltrán Báguena, núm. 5, 3ª  
46156 València  
Tel. 18 552 32 85 Fax. 96 196 49 36  
e-mail: npvofkdhbjvmed@aca.su  
2.6 Participants  
Els participants en les activitats del Programa Blau dins la campanya «A la Mar 2010» només podran inscriure's com a grup. Les inscripcions es realitzaran sota la responsabilitat d'una persona física que represente el grup.  
Per a facilitar la labor dels responsables, es concediran dos places gratuïtes per cada grup en les activitats d'un Dia Blau i Setmana Blava i tres places gratuïtes en el cas que el grup excedisca de 50 alumnes. En l'activitat que es desenvolupa en la goleta, Aula Nàutica 2010, hi haurà dos places gratuïtes per grup de participants.   
En el cas de participants amb necessitats educatives especials, el Consell Valencià de l'Esport podrà adaptar els criteris de nombre mínim de participants per grup, així com incrementar les places gratuïtes dels responsables acompanyants.  
Els participants en el Cap de Setmana Blau podran inscriure's de manera individual o com a grup. El mínim d'alumnes en total per a realitzar el curs serà de 10 i el màxim de 60. El mínim per modalitat serà de 3 alumnes. Per a poder oferir règim intern haurà d'haver-hi un mínim de 10 interns.  
2.7 Assistència sanitària i assegurances  
La Conselleria de Sanitat prestarà atenció medicosanitària a través dels seus centres i institucions sanitàries, amb tots els dispositius existents en la xarxa pública, als alumnes, participants, monitors, acompanyants i organitzadors que patisquen qualsevol lesió de caràcter esportiu durant el desenvolupament de les activitats de la campanya «A la Mar 2010».  
2.7.1. Per a ser beneficiari de les prestacions mencionades en el paràgraf anterior s'haurà d'estar degudament matriculat en la campanya «A la Mar 2010».  
  
2.7.2. La Mutualitat General Esportiva cobrirà l'assistència mèdica continuada, posterior a la prestada en primera instància per la Conselleria de Sanitat, derivada d'accidents que puguen patir els participants, monitors i organitzadors durant el desenvolupament de la campanya «A la Mar 2010» de la Generalitat, d'acord amb el Reial Decret 849/1993 de 4 de juny, del Consell de Ministres, així com la responsabilitat civil per accions o omissions en l'exercici de les funcions que els competixen.  
2.7.3. En el cas que el participant lesionat estiga federat, l'import de l'assistència sanitària es liquidarà a càrrec de la respectiva mútua esportiva.  
2.8 Inscripcions  
Les inscripcions per a participar en el Programa Blau es realitzaran exclusivament en la pàgina web de les Escoles de la Mar, www.escolesdelamar.com, a partir del dia 13 de gener del 2010 a les 10.00 hores, conforme es detalla en els punts 3, 4, 5 i 6 d'este annex. En les delegacions territorials del Consell Valencià de l'Esport es facilitarà el procés d'inscripció online d'aquells grups que així ho sol·liciten.  
Tindrà prioritat la venda de Setmanes Blaves completes de dilluns a divendres davant la venda dels Dies Blaus.  
3. Setmana Blava  
3.1. Oferta de Setmanes Blaves a les Escoles de la Mar  
\* \* \* \* \*  
  
3.2. Inscripcions en Setmanes Blaves  
Les inscripcions es podran realitzar a partir de les 10:00 hores del dia 13 de gener del 2010 en la pàgina web: www.escolesdelamar.com  
La quota d'inscripció és de 10 € per participant, amb els límits indicats de gratuïtat a professors en l'apartat 2.4.2. d'este annex.  
Esta inscripció suposarà la reserva provisional del curs, concedint-se un termini de 5 dies naturals per a realitzar l'ingrés bancari corresponent, seguint les instruccions facilitades en la pàgina web: www.escolesdelamar.com.  
  
\* No es pot contractar el dinar a l'Escola de la Mar de València.  
\* \* \* \* \*  
En el cas de no realitzar l'ingrés de la quota d'inscripció passats els 5 dies de termini, es perdrà la reserva del curs, el qual tornarà a estar disponible en la pàgina web www.escolesdelamar.com   
3.3. Matrícula en Setmanes Blaves  
Per a la matriculació final del grup en la Setmana Blava reservada s'haurà de fer l'ingrés restant amb una antelació mínima de vint dies naturals respecte de la data de començament del curs, sent imprescindible emplenar el llistat de participants en la pàgina web www.escolesdelmar.com abans d'efectuar l'ingrés bancari.   
El termini de matrícula quedarà obert mentre hi haja Setmanes Blaves disponibles.  
4. Dia Blau  
Les Setmanes Blaves no ocupades podran ser adjudicades en jornades de un, dos o més Dies Blaus en la pàgina web: www.escolesdelamar.com.  
  
  
\* \* \* \* \*  
  
\* No se puede contratar la comida en la Escola de la Mar de Valencia.  
4.1. Dies Blaus disponibles per les Escoles de la Mar  
4.2. Inscripció i matrícula en un Dia Blau  
Les inscripcions en l'activitat un Dia Blau es podran realitzar a partir de les 10:00 hores del dia 13 de gener del 2010 en la pàgina web: www.escolesdelamar.com.   
L'ingrés bancari de l'import total de la matrícula s'haurà d'efectuar en el termini de 5 dies naturals a partir de la inscripció en la pàgina web.  
En el cas de no realitzar l'ingrés de la quota de matrícula passats els 5 dies de termini, es perdrà l'adjudicació del dia sol·licitat, el qual tornarà a estar disponible per a qualsevol altre grup.  
El responsable del grup haurà d'emplenar el llistat de participants amb 20 dies d'antelació a la realització de l'activitat, prestant especial atenció a les indicacions de les necessitats especials de l'alumnat.   
5. Cap de Setmana Blau  
5.1 Oferta de Caps de Setmana Blaus.  
\* Els responsables tècnics de l'Escola de la Mar de Burriana podran programar realitzar multiactivitat nàutica d'acord amb les característiques i nivell dels participants.  
  
\* \* \* \* \*  
  
\* Los responsables técnicos de la Escola de la Mar de Burriana podrán programar realizar multiactividad náutica de acuerdo con las características y nivel de los participantes.  
  
\* \* \* \* \*  
  
5.2. Inscripcions en Caps de Setmana Blaus  
Les inscripcions es podran realitzar a partir de les 10:00 hores del dia 13 de gener del 2010 en la pàgina web: www.escolesdelamar.com  
Les Escoles de la Mar, el CVE i les delegacions del Consell Valencià de l'Esport a Alacant, Castelló i València posaran a disposició dels usuaris els seus mitjans i instal·lacions per a facilitar la dita inscripció.   
El pagament de la quota podrà realitzar-se per ingrés o transferència bancària, havent de conservar sempre el justificant de l'ingrés corresponent per a la seua presentació en l'Escola de la Mar.   
S'establirà data límit d'inscripció 7 dies abans del començament de l'activitat. Després d'esta data s'hauran de posar en contacte amb l'Escola de la Mar de Burriana per a comprovar la disponibilitat.  
Cap de setmana grup familiar. En el cas que la inscripció en cap de setmana siga de quatre o més persones de la mateixa família, tindran dret a una gratuïtat. A estos efectes, s'enten per família, els pares, fills, nets, germans i cosins germans.  
6. Aula Nàutica en la goleta Tirant Primer.  
Activitat nàutica realitzada en la goleta Tirant Primer de la Generalitat, dirigida exclusivament a grups escolars a partir de 3r curs de primària, secundària, batxillerat, cicles formatius i universitats de la Comunitat Valenciana.   
  
\* \* \* \* \*  
  
6.1 Inscripció i matrícula en Aules Nàutiques.   
La inscripció en l'activitat Aula Nàutica 2010 es realitzarà a través de la pàgina web www.escolesdelamar.com a partir de les 10:00 hores del dia 13 de gener del 2010.  
L'ingrés bancari de l'import total de la matrícula s'haurà d'efectuar en el termini de 5 dies naturals a partir de la inscripció en la pàgina web.  
En el cas de no realitzar l'ingrés de la quota de matrícula passats els 5 dies de termini, es perdrà l'adjudicació de l'Aula Nàutica sol·licitada, la qual tornarà a estar disponible per a qualsevol altre grup en la pàgina web: www.escolesdelamar.com.   
El responsable del grup haurà d'emplenar el llistat de participants amb 20 dies d'antelació a la realització de l'activitat, prestant especial atenció a les indicacions de les necessitats especials de l'alumnat.   
7. Activitats especials  
7.1 Instal·lacions de l'Escola de la Mar de Burriana  
Es podrà sol·licitar tot tipus d'activitats en les instal·lacions de l'Escola de la Mar de Burriana sempre que estes siguen compatibles amb les activitats prèviament organitzades i amb l'ús per al qual les Escoles de la Mar estan preparades i concebudes.   
Per a això, caldrà sol·licitar per escrit l'ús de les instal·lacions, exposant els fins de l'activitat plantejada i presentar la sol·licitud en el Consell Valencià de l'Esport.   
Les sol·licituds seran estudiades per rigorós orde de registre d'entrada, sent concedides si hi ha disponibilitat i viabilitat tècnica.  
Seran aplicables les quotes següents:  
  
\* \* \* \* \*  
  
7.2. Activitats emblemàtiques i col·laboració en regates oficials en la goleta Tirant Primer.  
7.2.1 Regates  
Es podrà sol·licitar la col·laboració de la goleta Tirant Primer de la Generalitat en esdeveniments o en regates que organitzen els clubs nàutics, presentant un escrit de sol·licitud en el qual haurà de figurar una breu descripció, especificant les funcions a realitzar per la goleta.  
Les sol·licituds seran estudiades, confirmant-se l'assistència i la quota que s'ha d'abonar. L'entitat sol·licitant proporcionarà amarrament adequat, subministraments i la resta de suport per al correcte acompliment de les funcions que necessite la goleta Tirant Primer i la seua tripulació.  
7.2.2 Activitats emblemàtiques  
Es podran sol·licitar totes aquelles activitats que tinguen un marcat caràcter emblemàtic i de representació de la Generalitat, havent d'abonar les despeses corresponents en funció dels servicis sol·licitats, que seran determinats per mitjà d'un estudi individualitzat dels costos.